Lizanne Richards-Dindial

Lizanne Marie (Liza) Dindial (☆ 19 di sèptèmber 1957 na Kòrsou) tabata e di dies i último gezaghebber di teritorio insular di Kòrsou, di 2000 pa 2010. For di 2011 e ta miembro di Konseho Konsultativo di Kòrsou, okupando e puesto di visepresidente desde 2017.

 Bida i karera 
Lizanne Dindial ta yu mayó di e famia di sinku yu di Clara i Stanley Dindial, di prosedensia di Trinidad i Tobago. Liza Dindial Despues di gradua di VWO na Radulphus College e ta kontinua su estudio avansa na UNA. Na 1983 e ta optené su Master den lei i na 1991 ta kompletá e estudio di Ontvanger di Belastingen na Den Haag, Hulanda. Durante su estudio el a traha na Pierson Heldring & Pierson (Curacao) i Equity Trust Co. N.V. (Amsterdam).Henriquez, Jeanne, Kòrsou su muhénan pionero (2000), Archivo Nashonal Kòrsou, pag.181-185, ISBN 99904-0-431-3 

Na regreso di Hulanda na 1992 Dindial a bai traha na teritorio insular di Kòrsou, promé den funshon di timlider i desde dia promé di òktober 1994 komo hefe di e Servisio di Eilandsontvanger. Na aña 2000 e ta wòrdu nombrá gezaghebber. E tabata e promé i uniko muhè pa asumí e puesto aki. Ku e reforma estatal na 2010 el a bai den historia komo e ultimo gezaghebber di teritorio insular di Kòrsou.

Dindial a wòrdu nombrá visepresidente di Konseho Konsultativo di Kòrsou entrante 21 di aprel 2017. Den dékada 90 di siglo binti e tabata miembro di directiva di fundashon Vrouwennetwerk Curaçao.

 Distinshon 
  - Krus di Mérito (2025)Dick Drayer, Emily de Jongh-Elhage en Lizanne Dindial krijgen Kruis van Verdienste, curacao.nu (29 september 2025)

Category:Hende
Category:Polítiko di Kòrsou